ddrg/super_eurlex huggingface dataset:
SL Uradni list Evropske unije L 280/24

UREDBA KOMISIJE (ES) št. 1513/2006

z dne 11. oktobra 2006

o določitvi koeficienta dodelitve za izdajo uvoznih dovoljenj za proizvode iz sektorja sladkorja v okviru tarifnih kvot in preferencialnih sporazumov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov za sladkor (1),

ob upoštevanju Uredbe Komisije (ES) št. 950/2006 z dne 28. junija 2006 o podrobnih pravilih za izvajanje uvoza in prečiščevanja proizvodov v sektorju sladkorja v okviru nekaterih tarifnih kvot in preferencialnih sporazumov za tržna leta 2006/2007, 2007/2008 in 2008/2009 (2) in zlasti člena 5(3) Uredbe,

ob upoštevanju Sklepa Sveta 2005/914/ES z dne 21. novembra 2005 o sklenitvi Protokola o spremembi Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi o tarifnih kvotah za uvoz sladkorja in sladkornih proizvodov s poreklom iz Nekdanje jugoslovanske republike Makedonije (3),

ob upoštevanju Uredbe Komisije (ES) št. 2151/2005 z dne 23. decembra 2005 o določitvi podrobnih pravil za uvedbo in upravljanje tarifne kvote za proizvode iz sektorja sladkorja s poreklom iz Nekdanje jugoslovanske republike Makedonije, kot je določeno v Stabilizacijsko-pridružitvenem sporazumu med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani (4) in zlasti člena 6(3) Uredbe,

ob upoštevanju naslednjega:

(1) Zahtevki za uvozna dovoljenja so bili pristojnim organom predloženi v tednu od 2. do 6. oktobra 2006 v skladu z Uredbo (ES) št. 950/2006 za skupno količino, ki je enaka ali presega razpoložljivo količino za zaporedno številko 09.4337.

(2) V teh okoliščinah mora Komisija določiti koeficient dodelitve, ki omogoča izdajo dovoljenj sorazmerno z razpoložljivo količino, in po potrebi obvestiti države članice, da je zadevna meja dosežena –

SPREJELA NASLEDNJO UREDBO:

Člen 1

Za zahtevke za uvozna dovoljenja, predložene od 2. do 6. oktobra 2006 v skladu s členom 4(2) Uredbe (ES) št. 950/2006, se dovoljenja izdajo v okviru količin, ki so navedene v Prilogi k tej uredbi.

Člen 2

Ta uredba začne veljati 12. oktobra 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 11. oktobra 2006 Za Komisijo Jean-Luc DEMARTY Generalni direktor za kmetijstvo in razvoj podeželja

(1) UL L 58, 28.2.2006, str. 1.

(2) UL L 178, 1.7.2006, str. 1.

(3) UL L 333, 20.12.2005, str. 44.

(4) UL L 342, 24.12.2005, str. 26.
SL Uradni list Evropske unije L 282/43

UREDBA KOMISIJE (ES) št. 1531/2006

z dne 12. oktobra 2006

o zavrnitvi vlog za izvozna dovoljenja na področju žit za proizvode s tarifno oznako KN 1001 90

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1),

ob upoštevanju Uredbe Komisije (ES) št. 1342/2003 z dne 27. julija 2003 o posebnih podrobnih pravilih za uporabo sistema uvoznih in izvoznih dovoljenj za žita in riž (2), in zlasti člena 8(1) Uredbe,

ob upoštevanju naslednjega:

Količina, ki jo zajemajo vloge za vnaprejšnjo določitev nadomestil za proizvode s tarifno oznako KN 1001 90, je zelo pomembna in lahko privede do špekulacij. Zato je bilo sklenjeno, da se zavrnejo vse vloge za izvozna dovoljenja za te proizvode, predložene 12. oktobra 2006 –

SPREJELA NASLEDNJO UREDBO:

Člen 1

V skladu s členom 8(1) Uredbe (ES) št. 1342/2003 se vloge za izvozna dovoljenja z vnaprejšnjo določitvijo nadomestil za proizvode s tarifno oznako KN 1001 90, predložene 12. oktobra 2006, zavrnejo.

Člen 2

Ta uredba začne veljati 13. oktobra 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 12. oktobra 2006 Za Komisijo Jean-Luc DEMARTY Generalni direktor za kmetijstvo in razvoj podeželja

(1) UL L 270, 21.10.2003, str. 78. Uredba, kakor je bila spremenjena z Uredbo Komisije (ES) št. 1154/2005 (UL L 187, 19.7.2005, str. 11).

(2) UL L 189, 29.7.2003, str. 12. Uredba, kakor je bila nazadnje spremenjena z Uredbo (ES) št. 1092/2004 (UL L 209, 11.6.2004, str. 9).
SL Uradni list Evropske unije L 290/13

UREDBA KOMISIJE (ES) št. 1565/2006

z dne 19. oktobra 2006

o izdaji uvoznih dovoljenj za riž s poreklom iz držav AKP ter čezmorskih držav in ozemelj na podlagi zahtevkov, vloženih v prvih petih delovnih dneh oktobra 2006 v skladu z Uredbo (ES) št. 638/2003

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1),

ob upoštevanju Uredbe Sveta (ES) št. 2286/2002 z dne 10. decembra 2002 o ureditvi, ki se uporablja za kmetijske proizvode in blago, pridobljeno s predelavo kmetijskih proizvodov, s poreklom iz afriških, karibskih in pacifiških držav (države AKP), ter o razveljavitvi Uredbe (ES) št. 1706/98 (2),

ob upoštevanju Sklepa Sveta 2001/822/ES z dne 27. novembra 2001 o pridružitvi čezmorskih držav in ozemelj Evropski skupnosti („sklep o čezmorski pridružitvi“) (3),

ob upoštevanju Uredbe Komisije (ES) št. 638/2003 z dne 9. aprila 2003 o podrobnih pravilih za uporabo Uredbe Sveta (ES) št. 2286/2002 in Sklepa Sveta 2001/822/ES glede dogovorov, ki se uporabljajo za uvoze riža s poreklom iz afriških, karibskih in pacifiških držav (države AKP) ter čezmorskih držav in ozemelj (ČDO) (4) in zlasti člena 17(2) Uredbe,

ob upoštevanju naslednjega:

(1) V skladu s členom 17(2)(a) Uredbe (ES) št. 638/2003 Komisija določi, do katere mere se lahko sprejmejo zahtevki za uvozna dovoljenja.

(2) Po preučitvi količin, za katere so bili vloženi zahtevki za uvozna dovoljenja za riž v okviru tranše za mesec oktober 2006, se je pokazalo, da morajo biti dovoljenja izdana za količine iz zahtevkov, po potrebi ob uporabi odstotka znižanja, in da je treba sporočiti končni odstotek porabe vsake kvote med letom 2006 –

SPREJELA NASLEDNJO UREDBO:

Člen 1

1. Uvozna dovoljenja za riž iz zahtevkov, vloženih v prvih petih delovnih dneh oktobra 2006 v skladu z Uredbo (ES) št. 638/2003, o katerih je bila Komisija uradno obveščena, se izdajo za zaprošene količine, ki so po potrebi zmanjšane za odstotke znižanja, določene v Prilogi k tej uredbi.

2. Končni odstotek porabe posamezne zadevne kvote za leto 2006 je naveden v Prilogi.

Člen 2

Ta uredba začne veljati 20. oktobra 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 19. oktobra 2006 Za Komisijo Jean-Luc DEMARTY Generalni direktor za kmetijstvo in razvoj podeželja

(1) UL L 270, 21.10.2003, str. 96. Uredba, kakor je bila nazadnje spremenjena z Uredbo (ES) št. 797/2006 (UL L 144, 31.5.2006, str. 1).

(2) UL L 348, 21.12.2002, str. 5.

(3) UL L 314, 30.11.2001, str. 1.

(4) UL L 93, 10.4.2003, str. 3. Uredba, kakor je bila nazadnje spremenjena z Uredbo (ES) št. 2120/2005 (UL L 340, 23.12.2005, str. 22).
(9)

Komisija je poiskala in preverila vse informacije, ki so bile po njenem mnenju potrebne za TGO ter začasno ugotovitev dampinga, škode, ki je zaradi tega nastala, in interesa Skupnosti. Preveritveni obiski so bili opravljeni pri: (a) proizvajalcih Skupnosti: Preveritveni obiski so bili opravljeni v prostorih štirih proizvajalcev Skupnosti. Ti proizvajalci so zahtevali, da se na podlagi določb člena 19 osnovne uredbe njihova identiteta ne razkrije. Trdili so, da bi razkritje njihove identitete lahko imelo znaten škodljiv vpliv. Dejansko nekateri proizvajalci Skupnosti pritožniki izdelke dobavljajo strankam v Skupnosti, ki izdelke nabavljajo tudi iz LRK in Ukrajine, pri čemer imajo neposredne koristi od tega uvoza. Navedeni pritožniki so trdili, da so zato v posebej občutljivem položaju, saj so upravičeno prepričani, da nekateri njihovi dobavitelji in stranke ne bi bili zadovoljni, če bi vložili ali podprli pritožbo glede domnevnega škodljivega dampinga, in bi se na tak ukrep odzvali. Dejansko so trdili, da obstaja nevarnost povračilnih ukrepov s strani teh dobaviteljev in strank, vključno z možnostjo prekinitve njihovih poslovnih odnosov. Zahtevek je bil dovolj utemeljen, zato je bil odobren. (b) proizvajalcih izvoznikih v LRK: — Foshan City Gaoming Lihe Daily Necessities Co. Ltd, Foshan, — Foshan Shunde Heng Yip Housewares Co. Ltd, Foshan, — Guangzhou Power Team Houseware Co. Ltd, Guangzhou, — Since Hardware (Guangzhou) Co., Ltd, Guangzhou, — Foshan Shunde Yongjian Housewares and Hardware Co. Ltd, Foshan, in njegova povezana družba Wire King International Ltd, Hongkong, — Zhejiang Harmonic Hardware Products Co. Ltd, Guzhou. (c) proizvajalcu izvozniku v Ukrajini: — Eurogold Industries Ltd, Zhitomir in njegova povezana družba Eurogold Service Zumbühl & Co., Zug v Švici.
SL Uradni list Evropske unije L 308/5

UREDBA KOMISIJE (ES) št. 1642/2006

z dne 7. novembra 2006

o spremembi Uredbe Sveta (ES) št. 51/2006 glede omejitev ulova za staleže papaline v conah ICES IIa (vode ES) in IV (vode ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 51/2006 z dne 22. decembra 2005 o določitvi ribolovnih možnosti in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova, za leto 2006 (1), in zlasti člena 5(7) Uredbe,

ob upoštevanju naslednjega:

(1) Predhodne omejitve ulova za papaline v conah ICES IIa (vode ES) in IV (vode ES) so določene v Prilogi IA k Uredbi (ES) št. 51/2006.

(2) V skladu s členom 5(7) navedene uredbe lahko Komisija ponovno preuči omejitve ulova ob upoštevanju znanstvenih podatkov, pridobljenih v prvi polovici leta 2006.

(3) Na podlagi znanstvenih podatkov, pridobljenih v prvi polovici leta 2006, je treba v zadevnih conah zmanjšati omejitve ulova.

(4) Uredbo (ES) št. 51/2006 je zato treba ustrezno spremeniti.

(5) Ukrepi, predvideni s to uredbo, so v skladu z mnenjem Odbora za ribištvo in ribogojstvo –

SPREJELA NASLEDNJO UREDBO:

Člen 1

Priloga IA k Uredbi (ES) št. 51/2006 se spremeni v skladu s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropske Unije.

Ta uredba je v celoti zavezujoča in se neposredno uporablja v vseh državah članicah. V Bruslju, 7. novembra 2006 Za Komisijo Joe BORG Član Komisije

(1) UL L 16, 20.1.2006, str. 1. Uredba, kakor je bila nazadnje spremenjena z Uredbo (ES) št. 1591/2006 (UL L 296, 26.10.2006, str. 1).
(1)

Zneski reprezentativnih cen in dodatnih dajatev, ki veljajo za uvoz belega sladkorja, surovega sladkorja in nekaterih sirupov za tržno leto 2006/2007, so bili določeni z Uredbo Komisije (ES) št. 1002/2006 (3). Navedene cene in dolžnosti so bile nazadnje spremenjene z Uredbo Komisije (ES) št. 1748/2006 (4).
(2)

Sterilne kirurške ali zobozdravniške lepljive pregrade, absorpcijske ali ne, in pripomočki, ki se uporabljajo za stomo, so trenutno uvrščeni v različna poglavja KN ter zanje velja 6,5-odstotna stopnja dajatev. Od 1. januarja 2007 bodo zaradi sprememb nKN iz Priloge k Mednarodni konvenciji o harmoniziranem poimenovanju in šifrskih oznakah blaga priložene, sprejetih v skladu s Priporočilom Sveta za carinsko sodelovanje z dne 26. junija 2004, uvrščeni v poglavje 30 KN.
(7)

Poleg tega so cene na trgu Skupnosti tako kot na trgu ZDA še vedno visoke in so od cen na azijskem trgu na splošno višje za 20 do 30 %. Ta diferenciacija cen bo verjetno pritegnila interes izvoznikov iz tretjih držav in v letu 2006 so že bili opaženi prvi znaki nižanja cen na ameriškem trgu in na trgih nekaterih evropskih držav.
SL Uradni list Evropske unije L 414/66

UREDBA KOMISIJE (ES) št. 2033/2006

z dne 21. decembra 2006

o določitvi prodajnih cen Skupnosti za ribiške proizvode iz Priloge II k Uredbi Sveta (ES) št. 104/2000 za ribolovno leto 2007

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 104/2000 z dne 17. decembra 1999 o skupnih tržnih ureditvah za ribiške proizvode in proizvode iz ribogojstva (1), in zlasti člena 25(1) in (6) Uredbe,

ob upoštevanju naslednjega:

(1) Prodajna cena Skupnosti se za vsak proizvod iz Priloge II k Uredbi (ES) št. 104/2000 določi pred začetkom ribolovnega leta na ravni, ki je vsaj enaka 70 % in ne presega 90 % priporočene cene.

(2) Uredba Sveta (ES) št. …/… (2) določa priporočene cene vseh zadevnih proizvodov za ribolovno leto 2007.

(3) Tržne cene se precej razlikujejo, odvisno od posamezne vrste in oblike ponudbe, zlasti v primeru lignjev in osliča.

(4) Pretvorbene faktorje je zato treba določiti za različne vrste in načine ponudbe zamrznjenih proizvodov, iztovorjenih v Skupnosti, da bi se določila raven cene, ki sproži intervencijski ukrep iz člena 25(2) Uredbe (ES) št. 104/2000.

(5) Ukrepi, predvideni s to uredbo, so v skladu z mnenjem Upravljalnega odbora za ribiške proizvode –

SPREJELA NASLEDNJO UREDBO:

Člen 1

Prodajne cene Skupnosti, kot določa člen 25(1) Uredbe (ES) št. 104/2000, ki v ribolovnem letu 2007 veljajo za proizvode iz Priloge II k zadevni uredbi ter oblike ponudbe in pretvorbeni faktorji, na katere se nanašajo, so določeni v Prilogi k tej uredbi.

Člen 2

Ta uredba začne veljati dan po objavi v Uradnem listu Evropske unije.

Uporablja se od 1. januarja 2007.

Ta uredba je v celoti zavezujoča in se neposredno uporablja v vseh državah članicah. V Bruslju, 21. decembra 2006 Za Komisijo Joe BORG Član Komisije

(1) UL L 17, 21.1.2000, str. 22. Uredba, kakor je bila spremenjena z Aktom o pristopu iz leta 2003.

(2) Še ni objavljeno v Uradnem listu.
(3)

Uredbe Komisije (ES) št. 2375/2002 z dne 27. decembra 2002 o odprtju in zagotavljanju upravljanja tarifnih kvot Skupnosti za navadno pšenico kakovosti, ki ni visoka kakovost, iz tretjih držav (3), (ES) št. 2377/2002 z dne 27. decembra 2002 o odprtju in zagotavljanju upravljanja tarifnih kvot Skupnosti za uvoz pivovarskega ječmena iz tretjih držav (4), (ES) št. 2305/2003 z dne 29. decembra 2003 o odprtju in zagotavljanju upravljanja tarifnih kvot Skupnosti za uvoz ječmena iz tretjih držav (5) in (ES) št. 969/2006 z dne 29. junija 2006 o odprtju in upravljanju tarifne kvote Skupnosti za uvoz koruze iz tretjih držav (6) vsebujejo določbe, ki se razlikujejo od pravil Skupnosti, ki so bila določena z Uredbo (ES) št. 1301/2006. Zato je treba spremeniti navedene uredbe, da se odpravijo različne določbe in podrobno določijo zaporedne številke vsake kvote in podkvote ter ponovno določijo, če se zdi potrebno, posebna pravila, ki veljajo zlasti glede sestave zahtevkov za dovoljenja, njihove izdaje, obdobja veljavnosti ter sporočanja informacij Komisiji.
(a)

v odstavku 1 se besedilo za prvim stavkom nadomesti z naslednjim: „Odobri se ob upoštevanju reprezentativnega obdobja enega ali več tržnih let 2004/05, 2005/06 in 2006/07, ki je lahko različno za vsak proizvod in ga določijo države članice pred 30. aprilom 2006, ter na podlagi meril, ki so objektivna in niso diskriminacijska, kot so: — količine sladkorne pese, sladkornega trsa ali cikorije, zajete v pogodbah o dobavi, sklenjenih v skladu s členom 19 Uredbe (ES) št. 1260/2001 ali členom 6 Uredbe (ES) št. 318/2006, kot je ustrezno, — količine sladkorja ali inulinskega sirupa, proizvedenega v skladu z Uredbo (ES) št. 1260/2001 ali Uredbo (ES) št. 318/2006, kot je ustrezno, — povprečno število hektarjev, na katerih se prideluje sladkorna pesa, sladkorni trs ali cikorija, ki se uporabljajo za proizvodnjo sladkorja ali inulinskega sirupa in so zajeti v pogodbah o dobavi, sklenjenih v skladu s členom 19 Uredbe (ES) št. 1260/2001 ali členom 6 Uredbe (ES) št. 318/2006, kot je ustrezno. Vendar se pri kmetih, ki jih je prizadela opustitev kvote v tržnem letu 2006/07, kot je določeno v členu 3 Uredbe (ES) št. 320/2006, če reprezentativno obdobje vključuje tržno leto 2006/07, to tržno leto nadomesti s tržnim letom 2005/06. V primeru Bolgarije in Romunije: (a) se datum 30. aprila 2006 iz prvega pododstavka nadomesti z datumom 15. februar 2007; (b) se lahko ločeno plačilo za sladkor odobri za leta od 2007 do 2011; (c) reprezentativno obdobje enega ali več tržnih let 2004/05, 2005/06, 2006/07 in 2007/08 iz prvega pododstavka je lahko različno za vsak proizvod; (d) pri kmetih, ki jih je prizadela opustitev kvote v tržnem letu 2007/08, kot je določeno v členu 3 Uredbe (ES) št. 320/2006, če reprezentativno obdobje vključuje tržno leto 2007/08, se to tržno leto nadomesti s tržnim letom 2006/07.“;
(1)

Sporazum v obliki izmenjave pisem med Evropsko skupnostjo in Združenimi državami Amerike v skladu s členoma XXIV:6 in XXVIII Splošnega sporazuma o carinah in trgovini (GATT) 1994 (2), odobren s Sklepom Sveta 2006/333/ES (3), določa vključitev uvozne tarifne kvote, dodeljene državi (ZDA), in sicer 4 722 ton prašičjega mesa.
(3)

Iz podatkov, ki so jih predložile Belorusija, Mehika, Romunija ter Trinidad in Tobago je razvidno, da tveganje za prenos stekline pri vstopu v Skupnost kot posledica premikov hišnih živali iz teh držav ni večje kot tveganje, povezano s premiki med državami članicami. Zato se navedene tretje države vključijo v seznam držav in ozemelj, določen v Uredbi (ES) št. 998/2003.
(5)

Člen 3(3) Uredbe (EGS) št. 2204/90 določa, da je za količine kazeinov in kazeinatov, ki se uporabijo brez dovoljenja, treba plačati vsoto, na 100 kilogramov, ki je enaka 110 % razlike med vrednostjo posnetega mleka potrebnega za proizvodnjo 100 kilogramov kazeinov in kazeinatov, ki jo dobimo iz tržne cene za posneto mleko v prahu na eni strani, in tržno ceno za kazein in kazeinate na drugi strani. To vsoto je treba določiti glede na zabeležene cene na trgih v referenčnem obdobju.
(1)

Člen 7(1) Uredbe Komisije (ES) št. 2799/1999 (2) določa višino pomoči za posneto mleko in posneto mleko v prahu, ki je namenjeno za krmo za živali, ob upoštevanju dejavnikov, določenih v členu 11(2) Uredbe (ES) št. 1255/1999. Zaradi povišanja tržnih cen posnetega mleka v prahu na notranjem trgu in povišanja tržnih cen za konkurenčne beljakovine, zmanjšanja ponudbe posnetega mleka v prahu in pozitivnega stanja cen teletine mora biti znesek pomoči določen na 0, dokler se takšno stanje ne spremeni.
(2)

Snov toltrazuril je vključena v Prilogo I k Uredbi (EGS) št. 2377/90 za mišičevje, kožo in maščobo, jetra in ledvice piščancev in puranov, razen živali, katerih jajca se uporabljajo za prehrano ljudi, in za mišičevje, kožo in maščobo, jetra in ledvice prašičev. Toltrazuril je bil v času znanstvenih študij vključen tudi v Prilogo III k navedeni uredbi za mišičevje, maščobe, jetra in ledvice vrste goveda, razen živali, katerih mleko se proizvaja za potrebe ljudi. Navedene študije so zdaj zaključene, zato je treba vnos za toltrazuril v Prilogi I k Uredbi (EGS) št. 2377/90 razširiti na govedo. Ta vnos je treba razširiti na vse vrste sesalcev za proizvodnjo živil za mišičevje, maščobe, jetra in ledvice, razen na živali, katerih mleko se proizvaja za človeško prehrano in na mišičevje, kožo in maščobo, jetra in ledvice perutnine, razen živali, katerih jajca se uporabljajo za prehrano ljudi.
(3)

Za države članice, ki so pristopile k Uniji 1. maja 2004, se preverjanje skladnosti s pragi Skupnosti in nacionalnimi pragi za predelavo paradižnikov določi na podlagi količin, za katere je bila odobrena pomoč v tržnem letu 2004/2005, in količin, na katere se nanašajo zahtevki za pomoč za tržno leto 2005/2006, v skladu s členom 4 Uredbe Komisije (ES) št. 416/2004 z dne 5. marca 2004 o določitvi prehodnih ukrepov za uporabo Uredbe Sveta (ES) št. 2201/96 in Uredbe (ES) št. 1535/2003 zaradi pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji (3).
1.

Vstavi se člen 38a: „Člen 38a 1. Če po roku za vložitev zahtevkov za potrdila o nadomestilu ob upoštevanju posameznega obdobja iz točk (a) do (f) prvega odstavka člena 33 ni bil objavljen koeficient znižanja na podlagi člena 37(2), lahko izvajalci vložijo zahtevek za izdajo potrdila o nadomestilu za vse preostale razpoložljive zneske za to obdobje, za katere zahtevki še niso bili vloženi. Zahtevek se vloži v obdobju do naslednjega roka, določenega v točkah (a) do (f) prvega odstavka člena 33. 2. O zahtevkih, oddanih vsak teden, države članice obvestijo Komisijo naslednji torek. Ustrezna potrdila se lahko izdajajo od ponedeljka, ki sledi prejemu obvestila, razen če Komisija izda drugačna navodila. 3. Če skupni znesek zahtevkov, prejetih v določenem tednu za vložitev, presega preostali razpoložljivi znesek iz odstavka 1, se Komisija lahko odloči za eno ali več od naslednjih možnosti: (a) določi koeficient znižanja, ki se uporabi za zahtevke za potrdila o nadomestilu, vložene v navedenem tednu za vložitev, o katerih je Komisija že obveščena in za katere potrdila o nadomestilu še niso bila izdana; (b) odredi državam članicam, da zavrnejo zahtevke, vložene v navedenem tednu za vložitev, o katerih Komisija še ni obveščena; (c) začasno ustavi vlaganje zahtevkov za potrdila o nadomestilu.“;
(4)

Prilagoditi je treba tudi zgornje meje iz točke K(2) Priloge VII k Uredbi (ES) št. 1782/2003, ob upoštevanju količin kvote za sladkor in kvote za inulinski sirup, ki so bile v državi članici proizvedene iz sladkorne pese in cikorije, pridelanih v drugi državi članici v tržnih letih od 2000/2001 do 2005/2006. Na podlagi tega je treba prilagoditi nacionalne zgornje meje iz prilog VIII in VIIIa k navedeni uredbi.
(2)

Za Prilogo IV se vstavi naslednja Priloga IVa: „PRILOGA IVa Podatki, ki jih navaja drugi pododstavek člena 11: — : V bolgarščini : Възстановяване, валидно за не повече от … (количество, за което е издаден лицензът) — : V španščini : Restitución válida para … (cantidad por la que se haya expedido el certificado) como máximo — : V češčini : Náhrada platná nejvýše pro … (množství, na něž byla vydána licence) — : V danščini : Restitutionen omfatter hoejst … (den maengde, licensen er udstedt for) — : V nemščini : Erstattung gültig für höchstens … (Menge, für die die Lizenz erteilt wurde) — : V estonščini : Toetus ei kehti rohkem kui … (kogus, millele litsents on väljastatud) — : V grščini : Επιστροφή που ισχύει για … (ποσότητα για την οποία εκδίδεται το πιστοποιητικό) κατ' ανώτατο όριο — : V angleščini : Refund valid for not more than … (quantity for which licence is issued) — : V francoščini : Restitution valable pour … (quantité pour laquelle le certificat est délivré) au maximum — : V italijanščini : Restituzione valida al massimo per … (quantitativo per il quale è rilasciato il titolo) — : V latvijščini : Atmaksa ir spēkā par ne vairāk kā … (daudzums, par ko izdota licence) — : V litovščini : Grąžinamoji išmoka mokama ne daugiau kaip už … (nurodomas kiekis, kuriam išduota licencija) — : V madžarščini : Legfeljebb …-re (az a mennyiség, amelyre az engedélyt kiadták) érvényes visszatérítés — : V malteščini : Valur mrodd lura ta’ mhux aktar minn … (ammont maħrug fil. licenzja) — : V nizozemščini : Restitutie voor ten hoogste … (hoeveelheid waarvoor het certificaat is afgegeven) — : V poljščini : Refundacji udziela się na nie więcej niż … (ilość, na którą wydano licencję) — : V portugalščini : Restituição válida para … (quantidade em relação à qual é emitido o certificado), no máximo — : V romunščini : Restituție valabilă pentru maxim … (cantitatea pentru care este eliberată licența) — : V slovaščini : Náhrada platná pre nie viac ako … (množstvo, na ktoré je licencia vydaná) — : V slovenščini : Nadomestilo velja za največ … (količina, za katero je izdano dovoljenje) — : V finščini : Vientituki voimassa enintään … (määrä, jolle todistus on annettu) osalta — : V švedščini : Bidrag som gäller för högst … (kvantitet för vilken licensen skall utfärdas)“.